Nafarroako Parlamentuko Mahaiak, 2020ko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Isabel García Malo andreak aurkezturiko galdera, 2020rako Enplegu Politikako Urteko Planean Nafarroak izan duen lankidetzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko azaroaren 2an

Lehendakaria: Unai Hualde Iglesias

GALDERAREN TESTUA

Navarra Suma talde parlamentarioari atxikitako foru parlamentari Mª Isabel García Malo andreak honako galdera hau aurkezten du, Eskubide Sozialetako Departamentuak idatziz erantzun dezan:

Berriki Enplegu eta Lan Aferen Sektoreko 78. Konferentzia egin da. Bertan 2020rako Enplegu Politikako Urteko Planari ekin zitzaion, zeina exekutatuko duten Estatuko Enplegu Zerbitzu Publikoak eta autonomia-erkidegoek. Talde espezifiko bat, autonomia-erkidegoen kolaborazioarekin, arduratu da hura birformulatzeaz, COVID-19a agertu ondoko testuinguru berrira egokitzeko. Lan horrek ahalbidetu du normaltasun berrira egokitzea eta birformulatzea planaren eraginkortasuna ebaluatzen lagunduko duten adierazleak.

Zertan datza Nafarroako Foru Komunitateko Administrazioak eskaini duen lankidetza?

Iruñean, 2020ko urriaren 29an

Foru parlamentaria: Maribel García Malo